ພັກຝ່າຍຄ້ານຂອງໄທໝັ້ນໃຈວ່າ ຕົນຈະຊະນະການເລືອກຕັ້ງ ໃນວັນທີ່ 3 ກໍລະກົດນີ້
ຜົນການຢັ່ງຫາງສຽງສະແດງວ່າ ພັກເພື່ອໄທໄດ້ຮັບຄະແນນ ຫລາຍກ່ວາ 51% ຂະນະທີ່ພັກປະຊາທິປັດຂອງລັດຖະບານ ໄດ້ພຽງປະມານ 34%.
ພັກເພື່ອໄທ ຊຶ່ງເປັນພັກຝ່າຍຄ້ານຂອງໄທ ກ່າວວ່າ ຕົນໝັ້ນໃຈວ່າຈະຊະນະການເລືອກຕັ້ງ ຄັ້ງວັນທີ 3 ກໍລະກົດນີ້ ຍ້ອນວ່າຜົນການຢັ່ງສຽງປະຊາຊົນ ທີ່ອອກມາເມື່ອຕົົ້ນອາທິດແລ້ວນີ້ ບໍ່ຮອດສອງອາທິດກ່ອນການເລືອກຕັ້ງທົ່ວປະເທດນັ້ນ ສະແດງວ່າ ພັກເພື່ອໄທມີຄະແນນນໍາໜ້າພັກປະຊາທິປັດ ທີ່ປົກຄອງປະເທດຢູ່ໃນເວລານີ້ ຜູ້ສື່ຂ່າວທີໂອເອ Ron Corben ລາຍງານຈາກບາງກອກວ່າ ພວກຜູ້ນໍາພັກເພື່ອໄທເຊື່ອວ່າ ຕໍາແໜ່ງພັກສຽງສ່ວນຫລາຍໃນສະພາ ຊຶ່ງມີບ່ອນນັ່ງທັງໝົດ 500 ບ່ອນນັ້ນ ແມ່ນສາມາດຄວ້າມາໄດ້ ດາຣາມີເລຶ່ອງນີ້ ມາສະເໜີທ່ານ ໃນຈໍານວນຜູ້ມີສິດປ່ອນບັດເລືອກຕັ້ງຫລາຍກວ່າ 100,000 ຄົນທີ່ຢັ່ງສຽງໂດຍມະຫາ ວິທະຍາໄລ ສວນດຸສິດ ຣາຊະພັດ ແມ່ນມີຫລາຍກວ່າ 51 ເປີເຊັນ ທີ່ສະແດງຄວາມ ສະໜັບສະໜຸນພັກເພື່ອໄທ ຂະນະທີ່ພັກປະຊາທິປັດຂອງນາຍົກອະພິສິດ ເວດຊາຊີວະ ທີ່ບໍລິຫານປະເທດຢູ່ໃນເວລານີ້ ໄດ້ຮັບສຽງສະໜັບສະໜຸນແຕ່ພຽງປະມານ 34 ເປີເຊັນ ພວກນັກວິເຄາະຂ່າວກ່າວວ່າ ຜົນການສໍາຫລວດນີ້ຖືວ່າເປັນຕົວຊີ້ແນະເຖິງການສະໜັບ ສະໜຸນ ສໍາລັບບ່ອນນັ່ງທີ່ຍັງເຫລືອ 375 ບ່ອນນັ້ນ ໃນການໂຮມຊຸມນຸມໃນທ້າຍສັບປະດາກ່ອນນີ້ ທ່ານ ຢົງຢຸດ ວິໄຊດິດ ຜູ້ນໍາພັກເພື່ອໄທ ສະແດງຄວາມໝັ້ນໃຈວ່າ ພັກເພື່ອໄທຈະໄດ້ຮັບບ່ອນນັ່ງໃນສະພາຫລາຍຂື້ນ ພວກພັກການເມືອງໃຫຍ່ໆທັງ ຫລາຍ ໄດ້ເພີ່ມທະວີການປຸກ ລະດົມໂຄສະນາຫາສຽງກັນ ຢ່າງໃຫຍ່ ກ່ອນການເລືອກຕັ້ງ ໃນວັນທີ 3 ກໍລະກົດ ເດືອນໜ້ານີ້ ຊຶ່ງເປັນການເລືອກຕັ້ງທົ່ວປະເທດເທື່ອທໍາອິດ ນັບຕັ້ງແຕ່ຄັ້ງປີ 2007 ມາ ພັກເພື່ອໄທທີ່ນໍາໂດຍ ນາງ ຢິ່ງຣັກ ຊິນນະວັດ ນ້ອງສາວຫລ້າຂອງອະດີດນາຍົກລັດຖະມົນຕີ ທັກສິນ ຊິນ ນະວັດ ທີ່ໄດ້ຫລົບໜີອອກນອກ ປະເທດໄທໃນປີ 2008 ເພື່ອໜີ ຂໍ້ຫາສໍ້ລາດບັງຫລວງ ຫລັງຈາກ ຖືກໂຄ່ນລົ້ມໂດຍການກໍ່ລັດຖະ ປະຫານໃນປີ 2006 ຄວາມ ຫວັງຂອງທັກສິນໃນການຫວນກັບຄືນມາປະເທດໄທອີກ ກໍແມ່ນຂຶ້ນຢູ່ກັບໄຊຊະນະຂອງພັກ ເພື່ອໄທ ໃນການເລືອກຕັ້ງໃນວັນທີ 3 ເດືອນກໍລະກົດນີ້ ພວກສະໜັບສະໜຸນພັກເພື່ອໄທ ປະມານ 5000 ຄົນ ທີ່ໃສ່ເສື້ອແດງສັນຍາລັກຂອງພວກເຂົາເຈົ້ານັ້ນ ໄດ້ໂຮມຊຸມນຸມກັນ ໃນທ້າຍສັບປະດາກ່ອນນີ້ ໃນໃຈກາງນະຄອນຫລວງ ບາງກອກ ນາຍ ນັດທະວຸດ ໄສເກື້ອ ນັກເຄຶ່ອນໄຫວທີ່ໄດ້ຮັບຄວາມນິຍົມສູງຂອງພວກເສື້ອແດງ ໄດ້ກ່າວຕໍາໜິຕິຕຽນນະໂບາຍຂອງລັດຖະບານ ນາຍ ນັດທະວຸດ ຊຶ່ງເປັນຜູ້ນໍາແລະຜູ້ສະໜັກເລືອກຕັ້ງຈາກແນວຮ່ວມປະຊາທິປະໄຕຕໍ່ຕ້ານຜະເດັດການແຫ່ງຊາດ ຫລື UDD ກໍຄືພວກ ນປຊ ຫລືພວກເສື້ອແດງນັ້ນ ໝັ້ນໃຈວ່າ ພັກ ເພື່ອໄທຈະໄດ້ຮັບສຽງສ່ວນຫລາຍໃນສະພາ ທີ່ມີບ່ອນນັ່ງ 500 ບ່ອນນັ້ນ ນາຍນັດທະວຸດ ເວົ້າວ່າ ທາງພັກປະຊາທິປັດກ່າວວ່າ ຄະແນນສຽງຈະສູສີກັນຫລາຍກວ່າທີ່ຜົນການຢັ່ງສຽງຊີ້ໃຫ້ ເຫັນ ພວກສະໜັກເລືອກຕັ້ງທີ່ສໍາຄັນໆທີ່ໄດ້ຮັບການສະໜັບສະໜຸນ ຈາກທັງພັກປະຊາ ທິປັດແລະພັກເພື່ອໄທ ກໍາລັງພາກັນໂຄສະຫາສຽງຢ່າງຕັ້ງໜ້າ ໂດຍເນັ້ນຍໍ້າໃສ່ນະໂຍບາຍ ສົ່ງເສີມຊ່ວຍເຫລືອມະຫາຊົນ ເພື່ອຮັບປະກັນໄຊຊະນະໃນການເລືອກຕັ້ງ ໂຄງການຕ່າງໆທີ່ພັກປະຊາທິປັດໂຄສະນາຫາສຽງນັ້ນ ແມ່ນໂຮມທັງໂຄງການຮັບປະກັນ ລາຍໄດ້ໃຫ້ແກ່ພວກພໍ່ນາ ການສຶກສາຟີສໍາລັບເດັກ ແລະໂຄງການເບັ້ຍບໍານານໃນລະດັບ ພໍປານກາງ ສໍາລັບພວກຜູ້ເຖົ້າ ຝ່າຍພັກເພື່ອໄທ ໄດ້ໃຫ້ຄໍາໝັ້ນສັນຍາວ່າ ຈະຂື້ນຄ່າແຮງງານຕໍ່າສຸດເປັນສອງເທົ່າຕົວ ຂື້ນລາຄາເຂົ້າໃຫ້ພວກຊາວນາ ສະໜອງເຄຶ່ອງຄອມພິວເຕີໃຫ້ແກ່ເດັກນັກຮຽນ ຈັດຕັ້ງ ໂຄງການພັດທະນາມູນຄ່າສາມພັນລ້ານໂດລາ ແກ່ໝູ່ບ້ານຕ່າງໆ ແລະເລຶ່ອນເວລາໃນ ການຊໍາລະໜີ້ໃຫ້ແກ່ພວກທີ່ມີລາຍໄດ້ຕໍ່າ ແຕ່ ນາຍ ຊູວິດ ກະມົນວິສິດ ຜູ້ນໍາພັກຮັກໄທ ອະດີດເຈົ້າຂອງຮ້ານອາບອົບນວດ ທີ່ຫັນ ມາຫລີ້ນການເມືອງ ກ່າວວ່າ ນະໂຍບາຍຊ່ວຍເຫລືອມະຫາຊົນນັ້ນ ຈະສ້າງບັນຫາໃຫ້ ແກ່ສັງຄົມໄທໃນໄລຍະຍາວໄດ້ ນາຍ ຊູວິດ ກ່າວວ່າ ນະໂຍບາຍແບບນັ້ນ ອາດສາມາດບ່ອນທໍາລາຍຄວາມສາມາດໃນ ການກຸ້ມຕົນເອງຂອງປະຊາຊົນໄດ້ ນອກນີ້ແລ້ວ ພວກຜູ້ນໍາດ້ານເສດຖະກິດແລະທຸລະກິດ ຍັງມີຄວາມຢ້ານກົວ ກ່ຽວກັບຜົນກະທົບຈາກຄ່າແຮງງານທີ່ສູງຂື້ນ ຕໍ່ວຽກເຮັດງານທໍາ ແລະຢ້ານວ່າການຂຶ້ນລາຄາເຂົ້າຢ່າງຫລວງຫລາຍຂອງລັດຖະບານ ຈະສ້າງຄວາມເສຍ ຫາຍໃຫ້ແກ່ຖານະຂອງປະເທດໄທ ໃນການເປັນປະເທດສົ່ງອອກເຂົ້າຊັ້ນນໍາຂອງໂລກນັ້ນ